संध्या गोखले

संध्या गोखले (जन्म: १९५६) या भारतीय चित्रपटसृष्टीतील एक प्रसिद्ध लेखिका, पटकथाकार आणि दिग्दर्शिका आहेत. त्या ज्येष्ठ अभिनेते आणि दिग्दर्शक अमोल पालेकर यांच्या द्वितीय पत्नी आहेत. 

गोखले यांचे आईवडील धार्मिक असले तरी घरातील व्यक्तिस्वातंत्र्यामुळे त्यांनी नास्तिकता स्वीकारली. त्या सामाजिक आणि राजकीय विषयांवरही भाष्य करत असतात. त्यांनी अमोल पालेकर यांच्यासोबत 'भारत जोडो यात्रेत' देखील सहभाग घेतला होता.

 कारकिर्द 
गोखले या पेशाने वकील असून त्यांनी अमेरिकेत नागरी हक्क वकील म्हणून काम केले आहे. त्यांनी अनेक गाजलेल्या चित्रपटांच्या पटकथा लिहिल्या आहेत. ज्यात 'पहेली', 'अनाहत', 'समांतर', 'धूसर' आणि 'क्वेस्ट' यांचा समावेश आहे. त्यांनी 'वी आर ऑन! होऊं जाऊ द्या' (२०१३) या मराठी चित्रपटाचे दिग्दर्शन केले आहे. विजयदान देठा यांच्या महाकाव्यात्मक कथेवर आधारित 'पहेली' या चित्रपटास २००६ मध्ये ऑस्कर पुरस्कारांसाठी भारतीय अधिकृत प्रवेशिका म्हणून निवडण्यात आली होती. किशोरी आमोणकर यांच्याशी संबंधित 'भिन्न षडजा' या चित्रपटाचे दिग्दर्शन ही त्यांची सर्वात प्रिय आणि महत्त्वपूर्ण कामगिरी आहे.

त्यांनी अमोल पालेकर यांच्यासोबत त्यांच्या 'व्ह्यूफाइंडर' या संस्मरण ग्रंथाचे सह-लेखन केले आहे. हा ग्रंथ मराठीत ऐवज आणि हिंदीत अमानत या नावाने प्रकाशित करण्यात आला. तसेच त्यांनी 'सिलुएट्स' आणि 'कुसुर' सारख्या नाटकांतून रंगमंचावरही योगदान दिले आहे.

 चित्रपट सूची 
संध्या गोखले यांनी प्रामुख्याने लेखक आणि दिग्दर्शक म्हणून काम केले आहे. त्यांच्या प्रमुख चित्रपटांची यादी खालीलप्रमाणे आहे: 
 वी आर ऑन! होऊन जाऊ द्या (२०१३): लेखक, पटकथा आणि दिग्दर्शक.
 धूसर (२०११): लेखक आणि कला दिग्दर्शक.
 अँड वन्स अगेन (२०१०): संगीत आणि पटकथा.
 समांतर (२००९): संवाद, पटकथा, कथा आणि कला दिग्दर्शक.
 दमकटा (२००७): लेखक, पटकथा आणि संवाद.
 क्वेस्ट (२००६): पटकथा आणि लेखक.
 थांग (२००६): पटकथा आणि लेखक
 पहेली (२००५): सहाय्यक दिग्दर्शक, संवाद आणि पटकथा.
 अनाहत (२००३): संगीत दिग्दर्शक आणि संवाद.
 '१९४२: अ लव्ह स्टोरी' (१९९४):  सहाय्यक दिग्दर्शक.

 संदर्भ 

 बाह्य दुवे 

वर्ग:मराठी लेखिका
वर्ग:पटकथालेखक
वर्ग:मराठी भाषेमधील चित्रपट दिग्दर्शक
वर्ग:हिंदी भाषेमधील चित्रपट दिग्दर्शक
वर्ग:स्त्री चरित्रलेख